cyanic-selkie/wikianc huggingface dataset:
राष्ट्रीय स्वयंसेवक संघ के सरसंघचालकों की सूची
पुरानी नींव, नया निर्माण
श्री बालासाहब देवरस ने अपने पूर्व के दोनों सरसंघचालकों द्वारा अपनायी गयी विधि से हटकर नये सरसंघचालक की नियुक्ति की। उन्होंने स्वास्थ्य बहुत खराब होने पर अखिल भारतीय प्रतिनिधि सभा में सब प्रतिनिधियों के सम्मुख श्री रज्जू भैया को नया सरसंघचालक घोषित किया। मा० रज्जू भैया और फिर श्री सुदर्शन जी ने भी इसी विधि का पालन किया। इस प्रकार संघ में एक नयी परम्परा विकसित हुई।
इस घटनाक्रम को एक और दृष्टिकोण से देखें। जब बालासाहब ने दायित्व से मुक्ति ली, तब उनका स्वास्थ्य बहुत खराब था। वे पहिया कुर्सी पर ही चल पाते थे। मुंह में बार-बार थूक भर जाता था, अत: बोलने में भी उनको बहुत कठिनाई होती थी। उनके लिखित संदेश ही सब कार्यक्रमों में सुनाए जाते थे। अपनी दैनिक क्रियाएं भी वे किसी के सहयोग से ही कर पाते थे। इस कारण उनकी दायित्व मुक्ति को सबने सहजता से लिया। दूसरी ओर रज्जू भैया ने जब कार्यभार छोड़ा, तो वे पूर्ण स्वस्थ तो नहीं; पर प्रवास करने योग्य थे। सार्वजनिक रूप से मंच पर बोलने में उन्हें भी कठिनाई होती थी; पर व्यक्तिगत वार्ता वे सहजता से करते थे। दायित्व से मुक्त होकर भी उन्होंने अनेक प्रान्तों का प्रवास किया। अर्थात यदि वे चाहते, तो दो-तीन वर्ष और इस जिम्मेदारी को निभा सकते थे; पर उन्होंने उपयुक्त व्यक्ति पाकर यह कार्यभार छोड़ दिया। जहां तक पांचवे सरसंघचालक श्री सुदर्शन जी की बात है, दायित्व मुक्ति तक वे काफी स्वस्थ थे। प्रवास के साथ-साथ सार्वजनिक रूप से बोलने में उन्हें कुछ कठिनाई नहीं थी। फिर भी जब उन्हें लगा कि श्री मोहन भागवत के रूप में एक सुयोग्य एवं ऊर्जावान कार्यकर्ता सामने है, तो उन्होंने भी जिम्मेदारी छोड़ दी। स्पष्ट है कि उन्होंने वही किया, जो आद्य सरसंघचालक डॉ॰ हेडगेवार ने पदभार स्वीकार करते समय कहा था कि जब भी मुझसे अधिक योग्य कार्यकर्ता आपको मिले, आप उसे सरसंघचालक बना दें। मैं उनके निर्देश के अनुसार काम करूंगा। यह है एक परम्परा में विश्वास और दूसरी परम्परा का विकास। पुरानी नींव पर नये निर्माण का इससे अधिक सुंदर उदाहरण और क्या होगा ?
विशिष्ट से सामान्य की ओर
एक अन्य दृष्टि से विचार करें। पूज्य डॉ॰ जी के देहांत के बाद उनका दाह संस्कार रेशीम बाग में हुआ। आज वहां उनकी समाधि बनी है, जिसे ‘स्मृति मंदिर’ कहते हैं। उसका बाह्य रूप मंदिर जैसा है; पर वहां पूजा, पाठ, घंटा, भोग, आरती, प्रसाद आदि कुछ नहीं है। वहां डाक्टर जी की भव्य प्रतिमा है, जो तीन ओर से खुली है। स्पष्ट है संघ में व्यक्ति का महत्व होते हुए भी व्यक्ति पूजा के लिए कोई स्थान नहीं है। द्वितीय सरसंघचालक श्री गुरुजी ने अपने देहांत से पूर्व तीन पत्र लिखे थे। दूसरे पत्र में ही उन्होंने कह दिया था कि डाक्टर जी की तरह उनका कोई स्मारक न बनाएं। कार्यकर्ताओं ने उनकी इच्छा का सम्मान करते हुए स्मृति मंदिर के सामने उनका दाह संस्कार किया। आज वहां यज्ञ ज्वालाओं के रूप में एक छोटा ‘स्मृति चिन्ह’ बना है। उस पर संत तुकाराम की वे पंक्तियां उत्कीर्ण हैं, जिनको उद्धृत करते हुए श्री गुरुजी ने अपने तीसरे पत्र में सब स्वयंसेवकों से क्षमा मांगी थी। श्री बालासाहब देवरस इससे एक कदम और आगे गये। उन्होने कार्यकर्ताओं से पहले ही कह दिया था कि रेशीम बाग को हमें सरसंघचालकों का श्मशान स्थल नहीं बनाना है। इसलिए मेरा अंतिम संस्कार सामान्य श्मशान घाट पर किया जाए। बालासाहब का देहांत पुणे में हुआ; पर उन्होंने नागपुर में अपने जीवन का काफी समय बिताया था। उनके अनेक मित्र व सम्बन्धी वहां थे, जो उनके अंतिम दर्शन कर श्रद्धांजलि देना चाहते थे। अत: उनके शरीर को नागपुर लाकर गंगाबाई घाट पर अग्नि को समर्पित किया गया। बालासाहब के ही समान रज्जू भैया का देहांत भी पुणे में हुआ। उन्होंने एक बार यह इच्छा व्यक्त की थी कि उनकी मृत देह को नागपुर या दिल्ली लाने की आवश्यकता नहीं है। जहां उनका देहांत हो, वहीं उनका अंतिम संस्कार कर दिया जाए। इसी कारण उनका दाह संस्कार पुणे में हुआ। सुदर्शन जी का देहांत रायपुर में हुआ। उनके पार्थिव शरीर को नागपुर लाया गया।संघ के कुछ कार्यकर्ता उनके पार्थिव शरीर को एक रथ से अंतिम संस्कार के लिए रेशमीबाग से गंगा बाई घाट ले गए। स्पष्ट है कि सभी सरसंघचालकों ने स्वयं को विशिष्ट से सामान्य व्यक्तित्व की ओर क्रमश: अग्रसर किया। संघ और समाज एकरूप हो, यह बात संघ में प्राय: कही जाती है। सरसंघचालकों ने अपने व्यवहार से इसे सिद्ध कर दिखाया। किसी समय संघ पर मराठा और ब्राह्मणवादी होने का आरोप लगाया जाता था; पर उत्तर प्रदेश के प्रो॰ राजेन्द्र सिंह और कर्नाटकवासी सुदर्शन जी के सरसंघचालक बनने के बाद इन लोगों के मुंह सिल गये। २००९ में मोहन भागवत के सरसंघचालक और सुरेश जोशी के सरकार्यवाह बनने के बाद ये वितंडावादी फिर चिल्लाये; पर अब किसी ने उन्हें घास नहीं डाली। सब समझ चुके हैं कि ऐसे आरोप बकवास के अतिरिक्त कुछ नहीं हैं। जो लोग संघ को लकीर का फकीर या पुरानी परम्पराओं से चिपटा रहने वाला कूपमंडूक संगठन कहते हैं, उन्हें सरसंघचालक परम्परा के विकास का अध्ययन करना चाहिए। अभी संघ ने अपनी शताब्दी नहीं मनाई है; पर इसके बाद भी इस परम्परा में अनेक परिवर्तन हुए हैं। यह संघ की जीवंतता का प्रतीक है और इसी में संघ की ऊर्जा का रहस्य छिपा है।
संयुक्त राष्ट्र समुद्र विधि समझौता
संयुक्त राष्ट्र समुद्र विधि समझौता  (अंग्रेजी: United Nations Convention on the Law of the Sea, (UNCLOS) ; देवनागरीकृत :  युनाइटिड नेशंस कन्वेंशन ऑन द लॉ ऑफ़ द सी ) एक अन्तरराष्ट्रीय समझौता है। जो विश्व के सागरों और महासागरों पर देशों के अधिकार और उत्तरदायित्वों को निर्धारित करता है और समुद्री साधनों के प्रयोगों के लिये नियम स्थापित करता है। यह समझौता सन् 1982 में तैयार हो गयी किन्तु इसमें एक नियम था कि जब तक 60 देशों के प्रतिनिधि इसपर हस्ताक्षर नहीं कर देते यह किसी पर लागू नहीं होगी। सन् 1994 में गयाना इसपर हस्ताक्षर करने वाला साठवाँ देश बना। सन् 2011 तक 161 देश इसपर हस्ताक्षर कर चुके थे।
माउण्टबैटन योजना
माउण्टबैटन योजना ३ जून,१९४७ को भारत के विभाजन की योजना के साथ प्रकाशित की गई थी, इसे ही माउण्टबैटन योजना कहते है!
कच्छभूमि
कच्छभूमि (marsh) ऐसी आर्द्रभूमि होती है जहाँ ऊँचे वनस्पति कम पाये जाते हों, यानि काष्ठीय पौधों की बजाय घास जैसे छोटे पौधों का बाहुल्य हो। कच्छभूमियाँ अक्सर झीलों और नदियों के तटों पर मिलते हैं, जहाँ यह थलीय और जलीय परितंत्रों के बीच का स्थान लेते हैं। कच्छभूमि क्षेत्रों में यदि काष्ठीय पौधे हो भी तो वे अधिकतर छोटे कद के क्षुप होते हैं।
दलदल और चोर बालू से अंतर
ध्यान दें कि आम भाषा में कच्छभूमि को दलदल (swamp) बोल दिया जाता है, हालांकि दलदली क्षेत्रों में वृक्ष और अन्य बड़े वनस्पति भी मिलते हैं। लोकभाषा में "दलदल" शब्द का अर्थ "चोर बालू" (quicksand) भी निकाला जाता है, यानि ऐसी जल से ग्रस्त भूमि जिसमें भारी वस्तु रखते ही वह धंसने लगे।
भारत में
भारत में स्थाई कच्छभूमि के प्रमुख उदाहरण हैं उत्तर प्रदेश के तराई के कच्छभूमि तथा पश्चिम बंगाल के सुन्दरवन। असम में काज़ीरंगा राष्ट्रीय उद्यान मौसमी कच्छभूमि बन जाता है जब ब्रह्मपुत्र नदी में बाढ़ आ जाती है। कच्छभूमि का पानी स्वच्छ या मीठा हो सकता है जैसे तराई का, या वहाँ का पानी खारा हो सकता है जैसे सुन्दरवन का क्योंकि सुन्दरवन समुद्र के किनारे स्थित होने के कारण वहाँ समुद्र का पानी होना स्वाभाविक है। कच्छभूमि में पानी की बहुतायत की वजह से कुछ विशेष प्रकार की वनस्पती ही उग सकती है, जिसने अपने आप को उस माहौल में ढाल लिया हो। इसी प्रकार कुछ विशेष प्राणी ही वहाँ जीवित रह सकते हैं, क्योंकि जीवित रहने के लिए वहाँ की परिस्थितियाँ बहुत विषम होती हैं। मीठे पानी वाले कच्छभूमि में सरकण्डा नामक घास प्रचुर मात्रा में उगती है। यह घास बहुत ऊँची होती है और मृग की प्रजाति के पशुओं को परभक्षियों से छिपने में मदद करती है। वहीं दूसरी ओर खारे पानी के कच्छभूमि में ज़्यादातर मैन्ग्रोव वन ही देखने को मिलते हैं।
अल-बुरूज
सूरा अल-बुरूज (इंग्लिश: Al-Burooj) इस्लाम के पवित्र ग्रन्थ कुरआन का 85 वां सूरा (अध्याय) है। इसमें 22 आयतें हैं। =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-बुरूज और प्रसिद्ध किंग फ़हद प्रेस के अनुवाद में सूरा अल्-बुरूज नाम दिया गया है।
अल-बुरूज नाम पहली ही आयत के शब्द “अल-बुरूज” (मज़बूत किलों ) को इसका नाम दिया गया है। =अवतरणकाल=
इसकी वार्ता स्वयं यह बता रही है कि यह सूरा मक्का मुअज़्ज़मा के उस कालखण्ड में अवतरीत हुई है जब अत्याचार और अनाचार प्रचण्ड रूप धारण कर चुका था और मक्का के काफ़िर (इन्कार करने वाले) मुसलमानों को कड़ी से कड़ी यातना देकर ईमान से फेर देने की कोशिश कर रहे थे। =विषय और वार्ता= इस्लाम के विद्वान मौलाना सैयद अबुल आला मौदूदी लिखते हैं कि इसका विषय काफ़िरों को अत्याचार और अनाचार के बुरे परिणाम से सावधान करना है, जो वे ईमानवालों के साथ कर रहे थे और ईमानवालों को यह सान्त्वना देना है कि यदि वे इन अत्याचारों के मुक़ाबले में जमे रहेंगे तो उनको इसका उत्तम प्रतिदान प्राप्त होगा और सर्वोच्च अल्लाह अत्याचारियों से बदला लेगा। इस सिलसिले में सबसे पहले असहाबुल - उख़दूद (गड़हेवालों) का किस्सा सुनाया गया है , जिन्होंने ईमान लानेवालों को आग से भरे गढ़ों में फेंक फेंककर जला दिया था। इस किस्से के रूप में कुछ बातें ईमानवालों और काफ़िरों के मन में बिठाई गईहै। एक, यह कि जिस तरह असहाबुल-उख़दूद (गढ़ेवाले) ईश्वर की फटकार और उसकी मार के भागी हुए, उसी तरह मक्का के सरदार भी उसके भागी बन रहे हैं। दूसरे, यह कि जिस तरह ईमान लाने वालों ने उस समय आग के गढ़ों में गिरकर प्राण दे देना स्वीकार कर लिया था और ईमान से फिरना स्वीकार नहीं किया था, उसी तर अब भी ईमान वालों को चाहिए कि प्रत्येक कठिन से कठिन यातना भुगत लें , किन्तु ईमान की राह से न हटें। तीसरे , यह कि जिस ईश्वर को मानने पर काफ़िर क्रुद्ध होते और ईमानवाले आग्रह करते हैं , वह ईश्वर सबपर प्रभावी है, अपने आप में स्वयं प्रशंसा का अधिकारी है और वह दोनों गिरोहों की दशा को देख रहा है। इसलिए यह बात निश्चित है कि (इसमें से हरेक अपने किए का बदला पाकर रहे।) फिर काफ़िरों को सावधान किया गया है कि ईश्वर की पकड़ बड़ी कड़ी है। अगर तुम अपने जत्थे की शक्ति के दम्भ में पड़े हो, तो तुमसे बड़े जत्थे फ़िरऔन और समूद के पास थे; उनकी सेनाओं का जो परिणाम हुआ है उससे शिक्षा ग्रहण करो। ईश्वरीय शक्ति तुम्हें इस तरह अपने घेरे में लिए हुए है कि उससे तुम निकल नहीं सकते और कुरआन, जिसके झुठलाने पर तुम तुले हुए हो, उसकी हर बात अटल है ; यह उस सुरक्षित पट्टिका (लौहे-महफूज ) में अंकित है , जिसका लिखा किसी के बदलने से नहीं बदल सकता। =सुरह "अल-बुरूज'' का अनुवाद= बिस्मिल्ला हिर्रह्मा निर्रहीम अल्लाह के नाम से जो दयालु और कृपाशील है।
क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया। =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
=सन्दर्भ=
=इन्हें भी देखें=
केरल अनूपझीलें
केरल अनूपझीलें या केरल बैकवॉटर्स भारत के दक्षिण में स्थित केरल राज्य में अरब सागर से सामांतर कुछ दूरी पर स्थित खारी अनूप झीलों और झीलों की एक शृंखला है। इसमें प्राकृतिक और कृत्रिम नहरों द्वारा जुड़ी हुई पाँच बड़ी झीलें हैं जिनमें ३८ नदियाँ जल लाती हैं। यह केरल की उत्तर-दक्षिण लम्बाई के लगभग आधे भाग पर विस्तृत है। केरल अनूपझीलें पश्चिमी घाट से उतरती हुई नदियों के नदीमुखों के सामने समुद्री लहरों व ज्वार-भाटा के प्रभाव से बने बाधा द्वीपों के पीछे बन गई हैं।
केरल अनूपझील क्षेत्र में नहरों, झीलों, नदियों और समुद्री क्षेत्रों पर विस्तृत ९०० किलोमीटर से अधिक जलमार्ग हैं। यहाँ जल के किनारे कई गाँव और नगर बसे हुए हैं जहाँ से पर्यटक इन अनूपझीलों का आनंद लेने आते हैं। भारत का राष्ट्रीय जलमार्ग ३ यहाँ कोल्लम से कोट्टापुरम तक २०५ किमी तय करता है और दक्षिणी केरल में तट के साथ-साथ समानांतर चलता है। यह माल-वहन और पर्यटन के लिये महत्वपूर्ण है।
पर्यावरण
केरल अनूपझीलों का एक अनूठा पारिस्थितिक तंत्र है जहाँ नदियों का मीठा पानी अरब सागर के खारे पानी से मिलता है। कोल्लम में नीन्दाकारा के पास यहाँ एक बाँध बनाया गया है जिस से खारे समुद्री पानी को रोका जाता है ताकि मीठा पानी बचा रहे और सिंचाई के लिये प्रयोग किया हाता है।
इसमें जलीय जीव जातियाँ पनपती हैं जिनमें केकड़े, मेढक, पंकलंघी, कई प्रकार के जलीय पक्षी (जैसे कि टर्न, किंगफिशर, डार्टर व जलकाक) और प्राणी (जैसे कि ऊदबिलाव और कछुआ) रहते हैं। ताड़, केतकी और कई पत्तेदार पौधे और झाड़ियाँ इन अनूपझीलों के किनारों को हराभरा रूप देती हैं।
भाषा विविधता सूचकांक
भाषा विविधता सूचकांक (Linguistic diversity index / LDI) के कम से कम दो सूचकांक हैं, ग्रीनबर्ग का भाषा विविधता सूचकांक तथा Terralingua.org, का भाषा विविधता सूचकांक।
ग्रीनबर्ग का भाषा विविधता सूचकांक यह प्रायिकता बताता है कि यदि कोई दो व्यक्ति यादृच्छया (रैण्डमली) चुने जांय तो उनकी मातृभाषाएँ अलग-अलग होने की प्रायिकता क्या है। इस परिभाषा से स्पष्ट है कि इसका मान शून्य (०) और १ के बीच होगा।
विभिन्न देशों के भाषा-विविधता सूचकांक
यूनेस्को के २००९ के एक रिपोर्ट के अनुसार नीचे कुछ देशों के भाषा विविधता सूचकांक दिये गये हैं-
जीजी माँ
जीजी माँ जय प्रोडक्शंस द्वारा निर्मित एक भारतीय नाटक टेलीविजन श्रृंखला है जो 9 अक्टूबर 2017 से 18 फरवरी 2019 तक स्टार भारत पर प्रसारित हुई। तेलुगु सोप ओपेरा लक्ष्मी कल्याणम से अनुकूलित, इसमें तन्वी डोगरा, दिशांक अरोड़ा, भाविका शर्मा और शुभाशीष झा ने अभिनय किया। श्रृंखला की कहानी जयपुर में सेट की गई है, जो दो बहनों के इर्द-गिर्द घूमती है।
कहानी
फाल्गुनी और नियति पुरोहित एक गरीब परिवार की बहनें हैं जिन्हें उनकी मां का समर्थन प्राप्त है। उनकी माँ मर जाती है और नियति को फाल्गुनी की देखभाल में छोड़ देती है और कहती है कि वह अब नियति की जिजी माँ (बहन माँ) है। फाल्गुनी खुद निरक्षर रहकर नियति की शिक्षा के लिए काम करती है।
ऋषिकेश विधानसभा निर्वाचन क्षेत्र, उत्तराखण्ड
ऋषिकेश विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। देहरादून जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 119,646 मतदाता थे।
विधायक
2012 के विधानसभा चुनाव में प्रेमचन्द अग्रवाल इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालक्रम
देवायल, सल्ट तहसील
देवायल, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
टी. ए रामलिंगम चेट्टियार
रामलिंगम चेट्टियार (1881 - 1952) एक भारतीय वकील, भारतीय संविधान में चुने जाने वाले सदस्य तथा प्रथम लोकसभा के सदस्य और एक प्रमुख व्यापारी थे।
जीवन परिचय
रामलिंगम का जन्म तिरुप्पुर अंगप्पा चेट्टियार 18 मई 1881 को एक अमीर परिवार में हुआ था। अंगप्पा चेट्टियार कपास के सोदागर और बैंकर थे। उनकी प्रारंभिक शिक्षा कोयंबटूर के स्थानीय स्कूल से हुई फिर आगे की शिक्षा के लिये मद्रास प्रेसीडेंसी कॉलेज में प्रवेश किया, जहां उन्होंने अपने मैट्रिकुलेशन को डिस्टिंक्शन के साथ पास किया और 1904 में कानून में स्नातक की उपाधि प्राप्त की। जल्द ही उनके स्नातक होने के बाद, रामलिंगम अभ्यास करने लगे मद्रास उच्च न्यायालय और बार काउंसिल के अध्यक्ष चुने गए।
बार काउंसिल के अध्यक्ष के रूप में रामलिंगम ने अपने कार्यकाल के दौरान राजनीति में गहरी रुचि विकसित की। 1913 मे कोयम्बटूर के जिला बोर्ड के अध्यक्ष के रूप में कार्य किया। और फिर बाद में कोयम्बटूर नगरपालिका के उपाध्यक्ष और अध्यक्ष के रूप में भी काम किया। 1921 में, वह मद्रास विधान परिषद के सदस्य चुने गए। 1946 में, उन्हें भारत की संविधान सभा के सदस्य के रूप चुना गया। सभा में उन्होंने संघवाद, भाषा नीति पर बहस में भाग लिया। 1952 में, वह कोयंबटूर संसदीय सीट से निर्विरोध सांसद चुने गए ।
सहकारी आंदोलन
रामलिंगम चेट्टियार सहकारी आंदोलन के अग्रदूतों में से एक थे मद्रास प्रेसीडेंसी और 1911 से आंदोलन से जुड़ा था। उन्होंने तमिलनाडु कोऑपरेटिव फेडरेशन शुरू किया। उन्होंने कोयंबटूर में रामलिंगम सहकारी प्रशिक्षण संस्थान की स्थापना की। उन्होंने केंद्रीय सहकारी बैंक, शहरी बैंक, भूमि विकास बैंक, सहकारी दुग्ध संघ और कोयम्बटूर में सहकारी प्रिंटिंग प्रेस के गठन में महत्वपूर्ण भूमिका निभाई थी।
विरासत
चुनाव के कुछ दिन बाद 1952 में रामलिंगम जी की एक सांसद के रूप में मृत्यु हो गई। उन्होंने जिस सहकारी संस्थान की स्थापना की, वह अभी भी कोयंबटूर में कार्य कर रहा है। उनकी मृत्यु के बाद, उनके उत्तराधिकारियों ने टी.ए. उनकी याद में रामलिंगम चेट्टियार ट्रस्ट स्थापित किया। ट्रस्ट उनके नाम पर एक हायर सेकेंडरी स्कूल चलाता है। यह ट्रस्ट कोयम्बटूर में विभिन्न शैक्षणिक संस्थानों में कई छात्रवृत्ति और बंदोबस्तों को प्रायोजित करता है।
अग्रहरि सिख
अग्रहरि सिख उत्तर और पूर्वी भारत का एक पिछड़ा सिख समुदाय हैं, जो मुख्यतः बिहार, झारखण्ड, पश्चिम बंगाल में पाए जाते हैं। इन्हें बिहारी सिख भी कहा जाता हैं , क्योंकि सदियों से अग्रहरि सिख का बिहार में बसेरा रहा है। यह समुदाय सिख के नौवे गुरु तेग बहादुर जी के समय में उनके आसाम यात्रा के दौरान सिख धर्म में परिवर्तित हुआ था।
ग्रांट कोनैल
ग्रांट कोनैल (Grant Connell; उच्चारण: KAHN-nell ) (जन्म नवम्बर 17, 1965) कनाडा के पैशेवर टेनिस लिखाड़ी रहे हैं। इसके अतिरिक्त उन्होंने 14 वर्षों तक वैंकूवर में अचल-संपति के दलाल का काम किया है। 1990 के दशक में उन्हें विश्व के युगल खिलाड़ियों की सूची में विश्व के शीर्ष खिलाड़ियों में गिना जाता था और नवम्बर 1993 में वो विश्व की शीर्ष वरियता सूची में शीर्ष पर पहुँचे।
तुम्हारे बिना (1982 फ़िल्म)
तुम्हारे बिना 1982 में बनी हिन्दी भाषा की फ़िल्म है।
ढोल (2007 फ़िल्म)
ढोल 2007 में बनी हिन्दी भाषा की फिल्म है।
पट्टाभि सीतारमैया
पट्टाभि सीतारमैया (24 नवम्बर सन् 1880 - 1959) भारतीय कांग्रेस के भूतपूर्व अध्यक्ष, गांधीबाद के प्रख्यात आचार्य एवं व्याख्याता, उच्च कोटि के लेखक तथा मध्य प्रदेश के प्रथम राज्यपाल थे। डाक्टर पट्टाभि सीतारमैया का नाम आधुनिक भारत के इतिहास में उल्लेखनीय है।
जीवनी
पट्टाभि सीतारमैया का जन्म आंध्र प्रदेश में 24 नवम्बर सन् 1880 ईसवी को हुआ था। बी.ए. परीक्षा में उत्तीर्ण होकर आपने मेडिकल कालेज में अध्ययन किया। आपने मछलीपट्टम में चिकित्साकार्य आरंभ किया किंतु सन् 1920 में महात्मा गांधी के असहयोग आंदोलन के समय आप उसे छोड़कर स्वाधीनता संग्राम के सैनिक बन गए। राष्ट्रीयता का प्रचार प्रसार करने तथा जनता में देश को स्वतंत्र करने के लिये त्याग की भावना भरने के निमित्त आपने "जन्मभूमि" नामक अंग्रेजी साप्ताहिक प्रकाशित किया। सन् 1930 में अपने क्षेत्र में सविनय अवज्ञा आंदोलन के सूत्रधार आप ही थे। आंदोलन में भाग लेने के कारण आपको ढाई वर्ष के कारावास की सजा सुनाई गई। इस समय तक आप देश के प्रमुख कांग्रेस नेताओं की पंक्ति में आ चुके थे। सन् 1929 से अनेक वर्षों तक आप लगातार कांग्रेस कार्यसमिति के सदस्य चुने जाते रहे। सन् 1932-33 में भी आपने जेलयात्रा की। सन् 1942 के भारत छोड़ो आंदोलन में कांग्रेस कार्यसमिति के सदस्यों के साथ आप भी गिरफ्तार कर नजरबंद कर दिए गए।
कांग्रेस संघटन के अतिरिक्त आपने देशी राज्य प्रजापरिषद् की कार्यसमिति में वर्षों रहकर राष्ट्रीय जागरण का कार्य किया। आपकी सेवओं का संमान आपको अध्यक्ष बनाकर किया गया। आपमें जन्मजात नेता तथा महान संघटनकर्ता के गुण थे। यही कारण है कि आपने प्रारंभ में ही आंध्र के सहकारिता आंदोलन में जहाँ भाग लिया वहीं जीवन बीमा व्यवस्था की प्रगति में भी उल्लेखनीय योगदान किया। सन् 1925 में आपने आंध्र इंश्योरेंस कंपनी की स्थापना की और इसके संचालक मंडल के अध्यक्ष बने। इसके बाद आपने आंध्र बैंक, भारत लक्ष्मी इंश्योरेंस कंपनी, हिंदुस्तान म्युच्युएल इंश्योरेंस कंपनी आदि की स्थापना कर आर्थिक एवं औद्योगिक प्रगति के निमित्त ऐतिहासिक कार्य किया।
गाँधी पर अटूट विश्वास तथा उसके अन्यतम व्याख्याता के रूप में आप देश में प्रसिद्ध थे। महात्मा गांधी का आपपर अत्यधिक विश्वास एवं स्नेह था। यही कारण है कि सन् 1939 में जब आप कांग्रेस के राष्ट्रीय अध्यक्ष पद के चुनाव में श्री सुभाषचंद्र बसु के विरुद्ध खड़े हुए तो महात्मा गांधी ने कहा था कि पट्टाभि सीतारमैया की हार मेरी हार होगी। उस समय तो आप न जीत सके किंतु सन् 1948 ई. में आप जयपुर कांग्रेस अधिवेशन के अध्यक्ष चुने गए। इसी अधिवेशन में भारतीय कांग्रेस का वह ऐतिहासिक प्रस्ताव स्वीकृत हुआ था जिसके अनुसार कांग्रेस को विश्वशांति तथा मैत्री और राजनीतिक, सामाजिक तथा आर्थिक समानता के आधार पर भारतीय राष्ट्र एवं जनता को प्रगतिपथ पर अग्रसर करने का लक्ष्य सुनिश्चित किया गया था। अपनी सुदीर्घ तथा उल्लेख्य राष्ट्रसेवा तथा नेतृत्व के गुणों के कारण 1952 में डाक्टर पट्टाभि सीतारमैया मध्यप्रदेश के राज्यपाल नियुक्त हुए। सन् 1957 में उस प्रदेश के पुनर्गठित होने पर भी आप वहाँ के राज्यपाल बने रहे।
आप सदय एवं सौम्य प्रकृति के अत्यंत प्रतिभाशाली व्यक्ति थे। संघटन की तो आपमें अपूर्व क्षमता थी। पत्रकार तथा लेखक के रूप में भी आपका कृतित्व उल्लेखनीय है। अंग्रेजी पर आपका असाधारण अधिकार था पर आप राष्ट्रभाषा हिंदी के भी भक्त थे। मार्च, 1957 में जब आपकी पुस्तक "गांधी तथा गांधीवाद" का प्रकाशन हुआ तो आपने उसकी भूमिका में लिखा - "हिंदी आज राजभाषा बन चुकी है और वस्तुत: भारत की राष्ट्रभाषा के गौरवमय पद पर प्रतिष्ठित हो चुकी है"।
रचनाएँ
आपकी अन्य रचनाओं के नाम इस प्रकार हैं -
(1) आन खद्दर,
(2) इंडियन नेशनल कांग्रेस,
(3) सिक्सटी इयर्स ऑव कांग्रेस
(4) फेदर्स एंड स्टोन्स,
(6) इंडियन नेशनलिज्म,
(7) रिडिस्ट्रीब्यूशन ऑव प्राविंसेज आन ए लैंग्वेज बेसिस।
कांग्रेस की स्वर्ण जयंती पर आपने भारतीय कांग्रेस का जो विस्तृत इतिहास लिखा वह आपकी अत्यंत प्रसिद्ध रचना है। इस प्रामाणिक ग्रंथ में घटनाओं का वर्णन एव विश्लेषण निष्पक्ष भाव से किया गया है। इसकी देश में ही नहीं, विदेशों में भी प्रशंसा हुई है और विभिन्न भाषाओं में इसके अनुवाद प्रकाशित हुए हैं।
ऐजानी घाट गाँव, बड़हिया (लखीसराय)
}
ऐजानी घाट बड़हिया, लखीसराय, बिहार स्थित एक गाँव है।
रामनगर (तहसील), बाराबंकी
यह तहसील बाराबंकी जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 241 गांव हैं।
नगला गूजर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
लीथियम ऑयन बैटरी
लीथियम ऑयन बैटरी (lithium-ion battery या LIB) एक पुनः चार्ज करने योग्य बैटरी है। इस बैटरी के अनावेशित होते समय इसमें लिथियम आयन इसके ऋणाग्र से धनाग्र की तरफ प्रवाहित होते हैं तथा बैटरी के आवेशित होते समय इसके उल्टा चलते हैं। ये बैटरियाँ आजकल के उपभोक्ता इलेक्ट्रानिक सामानों में प्रायः उपयोग की जातीं हैं और पोर्टेबल एलेक्ट्रानिक युक्तियों के लिये सबसे लोकप्रिय रिचार्जेबल बैटरियों में से एक हैं।
विद्युतरसायन
लिथियम-आयन बैटरी के धनाग्र और ऋणाग्र पर रासायनिक अभिक्रिया होती है। इस बैटरी का विद्युत अपघट्य, इन विद्युताग्रों के बीच लिथियम आयनों के आवागमन के लिये माध्यम प्रदान करता है। धनाग्र (cathode) पर होने वाली अर्ध-अभिक्रिया-
किस देश में है मेरा दिल
कैमिया (अतिथि भूमिका)
हीर ने किस देश में है मेरा दिल का प्रचार करने के लिए कैमिया उपस्थिति भी कई कार्यक्रमों में की है। यह कार्यक्रम के प्रक्षेपण के दौरान था।
गुरूजी डॉ. राज
गुरु जी डॉ. राज एक कुशल ज्योतिषी और जीवन उपचारकर्ता हैं, जिन्होंने ज्योतिष की शक्ति के माध्यम से लोगों को उनके जीवन को बेहतर बनाने में मदद करने के लिए अपना जीवन समर्पित कर दिया है। गुरूजी ड़ॉ राज को इंडियन ग्लोरी पुरस्कार के अलावा सर्वश्रेष्ठ ज्योतिषी के लिए प्रेस्टीज पुरस्कार से भी सम्मानित किया गया था।
जीवन परिचय
गुरुजी डॉ. राज का जन्म 11 जुलाई 73 को पंजाब के होशियारपुर इलाके में हुआ था। उन्होंने फ्रैंक एंथोनी पब्लिक स्कूल में दाखिला लिया और देशबंधु कॉलेज से बी.कॉम (ऑनर्स) में स्नातक किया। उन्होंने 1994 में इवेंट मैनेजमेंट में एक छोटा सा व्यवसाय शुरू करके अपनी यात्रा शुरू की और ज्योतिष का अध्ययन करना शुरू किया। उन्होंने एमबीए (बैंकिंग और वित्त), एलएलबी, मार्केटिंग में उच्च डिप्लोमा, सिंगापुर चार्टर्ड अकाउंटेंट (एससीए) सहित कई डिग्रियों के साथ एक सफल ज्योतिषी की उपाधि प्राप्त की है। इनके द्वारा वैदिक ज्योतिष नामक एक पुस्तक भी लिखी गयी जो काफी सफल रही है।
बाहरी कड़ियाँ
वेबसाइट पर गुरूजी डॉ राज
इंस्टाग्राम पर गुरूजी डॉ राज
अगत्ती
चारों ओर समुद्र से घिरा अद्भुत द्वीप है लक्षद्वीप। पानी के मध्य स्थित यह द्वीप अपने खूबसूरत बीचों के लिए प्रसिद्ध है। ऐसा ही एक बीच है अगत्ती। यहां आकर ऐसा लगता है मानों किसी दूसरी दुनिया में आ गए हों। दूर तक फैली नीले पानी की चादर, क्षितिज पर रंग विखेरता सूरज, सफेद रत और रंगबिरंगी मछलियां अगत्ती की पहचान हैं। यह एक ऐसा नजारा है जिसे शब्दों में कह पाना मुश्किल है।
अगत्ती बीच पर्यटकों को प्रकृति से रुबरू कराता है। यहां के निवासियों की सादगी हर किसी को अपनी ओर खींचती है। दूर पानी में तैरती हुई नावें और नारियल के पेड़ अलग ही नजारा पेश करते हैं। यहां देखने योग्य अनेक जगह हैं। एक ओर जहां मंत्रमुग्ध करने वाली समुद्री चट्टानें हैं, वहीं दूसरी ओर समंदर के पानी में चलने का एक अलग ही मजा है। यहां एक संग्रहालय भी है जहां से लक्षद्वीप के इतिहास के बार में जानकारी प्राप्त की जा सकती है।
स्थिति:
10°-51’ उत्तर 72°-0’ पूर्व
कोचीन से 459 कि॰मी॰ दूर
आकर्षण
अगर दूर से देखा जाए तो अगत्ती में कुछ खास नज़र नहीं आता, लेकिन करीब से देखने पर खासियत का पता चलता है। जमीन और लैगून के बीच में से चलने पर लगता है जैसे मन हल्का हो गया है और कोई परेशानी शेष नहीं रही। नारियल और खजूर के पेड़ों के साए से गुजरते हुए अगत्ती के पूर्वी तट की ओर बढ़ने पर लैगून के खूबसूरत नजार पर्यटकों का स्वागत करते हैं। लैगून का पानी समुद्र में मिलता है। इसका आनंद उठाने के लिए तब आएं जब लहरें नीची हों। ऐसे में इस दृश्य का पूरा आनंद उठाया जा सकता है। विविध आकार व प्रकार की श्वेत प्रवाल और बिखरी हुई सफेद रेत का अपना ही रोमांच है। इस तट के किनार सौंदर्य प्रसाधन के रूप में प्रयोग होने वाले प्यूमाइस स्टोन भी मिलते हैं जो ऐडियों को साफ करने के काम आते हैं।
समंदर के चमकते पानी में रंगबिरंगी मछलियां, जीवित प्रवाल, समुद्री फूल (ये विशेषकर सफेद, लाल और नीले रंग के होते हैं), स्टार फिश और समुद्री ककड़ी पाई जाती है। चट्टानों के आस पास गहरे समुद्र में गोता लगाकर इन लोमहर्षक दृश्यों का आनंद लिया जा सकता है। जिन लोगों का तैरना नहीं आता वे निराश न हों। लैगून का पानी इतना गहरा नहीं होता और इसमें आसानी से तैर सकते हैं।
साइकिल की सवारी
अगत्ती की सड़क नारियल और खजूर के पेड़ों के बीच में से होकर जाती है जिसके किनार मछुआरों की छोटी-छोटी दुकानें हैं। यहां के निवासियों की भाषा मलयालम है। इन लोगों का व्यवहार बहुत ही दोस्ताना है और ये लोग पर्यटकों की मदद के लिए सदैव तैयार रहते हैं। मछली पकड़ने के अलावा नारियल जटा से रस्सी बनाकर, सूखी मछली और नारियल बेचकर भी ये अपनी आजीविका प्राप्त करते हैं। साइकिल पर घूमकर यहां के लोगों की जिंदगी को करीब से देखा जा सकता है। रिजॉर्ट भी किराए पर साइकिल उपलब्ध कराते हैं (4 चार घंटे के लिए 60 रू.)।
इस द्वीप के उत्तरी छोर पर गोल्डन जुबली संग्रहालय है। यह लक्षद्वीप में अपनी तरह की एकमात्र जगह है। इस दोमंजिला इमारत में अभी वस्तुओं के संग्रह का काम चल रहा है। वर्तमान समय में यहां एक जगह पारंपरिक मिनिकॉय व्यापारी जहाज के आदर्श प्रतिरूप रखे गए हैं और एक कमर में विभिन्न द्वीपों से लाए गए जार, गमले, कठौती और लकड़ी का सामान प्रदर्शित किया गया है।
अगत्ती की जामा मस्जिद के पास कब्रिस्तान से मिले सोने के दो सिक्के पर्यटकों को आकर्षित करते हैं। कहा जाता है कि सुल्तान सुलेमान ने 1560 ई. में इन्हें जारी किया था। संग्रहालय की निचले तल पर भगवान बुद्ध की अर्धप्रतिमाएं रखी गई हैं (9 वीं ईसवी से 12 वीं ईसवी के बीच)। यह मूर्तियां एंड्रोथ द्वीप में मिली थी। यह पूर्व इस्लामिक युग की ओर इशारा करती हैं। यह बहुत ही साधारण संग्रहालय है किंतु इस दृष्टि से महत्त्वपूर्ण कि यह लक्षद्वीप की कला को जानने का एकमात्र स्रोत है।
मोहियुद्दीन मस्जिद
माहियुद्दीन मस्जिद इस द्वीप की प्राचीनतम मस्जिद है। अत: प्राचीन आर्किटेक्चर को देखने के लिए यहां अवश्य जाएं। इसकी स्थापना 16वीं शताब्दी में हुई थी। ताड़ के पेड़ों के बीच खूबसूरत नक्काशीदार गुंबद वाली इस मस्जिद की छटा देखते ही बनती है। यहां के शांत वातावरण में मन को सुकून मिलता है। इसका निर्माण मालाबार मंदिर की शैली में किया गया है। इसे बनाने के लिए विशेष तौर पर लाल मैंगलोर टाइल्स का प्रयोग किया है। इस मस्जिद की खास बात यह है कि इसमें कोई भी मीनार नहीं है। मस्जिद के सामने वाले कॉर्निस को अरबी नक्काशीदार पत्थरों से सजाया गया है। एक विशाल टैंक और कुआं इसकी सुंदरता में चार चांद लगाता है।
कलपिट्टी द्वीप
अगत्ती के दक्षिण में एक छोटा सा द्वीप कलपिट्टी (पत्थरों का द्वीप) है। एक संकरी नहर है जो इन दोनों द्वीपों को अलग करती है। कलपट्टी से आगे और बंगारम के समीप तिन्नाकरा तथा परली एक और दो स्थित है। यहां कोई रहता नहीं है केवल दो रिजॉर्ट हैं जहां लोग घूमने और लैगून पर तैराकी का आनंद उठाने आते हैं।
जलीय जीवन
किसी भी व्यक्ति के लिए पानी में मछलियों के साथ तैरना एक रोमांचक अनुभव हो सकता है। ऐसे में लैगून्स में गोते लगाना और स्कूबा डाइविंग एक अच्छा विकल्प है। घबराइए नहीं, उम्र इसमें रुकावट नहीं है। आप किसी भी उम्र के हों, इसका भरपूर मजा ले सकते हैं।
लेकिन पानी में उतरने से पहले अपना दिल मजबूत कर लें। सिर्फ इसलिए नहीं कि आप जो उपकरण इस्तेमाल करेंगे वे भारी हैं, बल्कि इसलिए भी कि वहां आपको विपरीत परिस्थितियों का सामना भी करना पड़ सकता है। समुद्र तल पर पहुंच कर अलग ही अहसास होता है जैसे यह कोई और ही दुनिया है। समंदर के 66 फीट नीचे समुद्री कछुए, शार्क और रंगबिरंगे समुद्री फूल और वनस्पति दिखाई देती है। इनके साथ तैरकर व्यक्ति रोमांचित हो जाता है। लेकिन पानी में कोई परेशानी हो तो तुरंत वापस लौट आएं। दमा और दिल के मरीजों को अधिक सावधानी बरतने की जरूरत है।
हवाई अड्डा
इसका हवाई अड्डा दक्षिणतम छोर पर बना हुआ है। यहां आगमन और प्रस्थान के लिए हॉल की जगह दो झोपड़ियां देखकर आपको आश्चर्य होगा। संभवत: यह विश्व के सबसे छोटे हवाई अड्डों में से एक है। यहां से बाहर निकलते ही लगभग आधा किलोमीटर दूर जाने पर अगत्ती बीच रिजॉर्ट दिखाई देता है। अगत्ती बीच पूर्वी और पश्चिमी दोनों किनारों पर फैला हुआ है। इस द्वीप के पूर्वी और पश्चिमी हिस्से को जोड़ने वाली एकमात्र सड़क अगत्ती गांव के पास मिलती है। यहां से करीब एक किलोमीटर दूर एम्बार्केशन जेट्टी है। इस जगह से छोटे जहाज आसानी से मिल जाते हैं जो इस द्वीपों को आपस में जोड़ते हैं। जलवायु: अन्य द्वीपों की अपेक्षा यह द्वीप अधिक गर्म है। व्यवसाय: मछली पकड़ना यहां के लोगों का मुख्य व्यवसाय है। इसके अलावा नारियल से बने उत्पाद भी आजीविका का स्रोत हैं। स्वास्थ्य सुविधाएं: स्वास्थ्य सुविधाओं को देखें तो यहां योग्‍य डॉक्टर और एक स्वास्थ्य केंद्र मौजूद है।
गम्यता
कोचीन से अगत्ती के बीच नियमित हवाई उड़ानें उपलब्ध हैं। कोचीन स्वयं भी देश के अनेक महत्त्वपूर्ण शहरों और कुछ विदेशी शहरों से हवाई मार्ग के जरिए जुड़ा हुआ है। अगत्ती लक्षद्वीप का एकमात्र हवाई अड्डा है। कोचीन से अगत्ती के बीच की दूरी लगभग एक घंटे तीस मिनट की है। लक्षद्वीप में हवाई यात्रा की सुविधा सोमवार से शनिवार तक उपलब्ध होती है। मानसून के दिनों में अगत्ती से बंगारन हैलिकॉप्टर का भी प्रयोग कर सकते हैं। यह सेवा अगत्ती से करवती तक पूर साल उपलब्ध होती है।
पानी के रास्ते यहां पहुंचने के लिए चार यात्री जहाज कोचीन से लक्षद्वीप (एमवी टीपू सुल्तान, एमवी भारत सीमा, एमवी अमीनदीवी और एमवी मिनिकॉय) के बीच चलते हैं। पानी की जहाज का यह सफर 14 से 20 घंटों में पूरा होता है। जहाज में रहने की जगह को विभिन्न श्रेणियों में बांटा गया है- दो बर्थ वाली एसी डीलक्स श्रेणी, चार बर्थ वाला प्रथम श्रेणी का एसी केबिन और पर्यटकों का एसी केबिन। एमवी टीपू सुल्तान और एमवी भारत सीमा में जलपान गृह, बार, मनोरंजन स्थल, वीडियो शो की व्यवस्था है। जरूरत पड़ने पर डॉक्टर का भी प्रबंध होता है। एमवी अमीनदीवी और एमवी मिनिकॉय में भी रहने के लिए एसी केबिन उपलब्ध हैं।
इनसे बचें
1. जमीन और पानी में गंदगी न फैलाएं।
2. प्रवाल को न उठाएं। ऐसा करना दंडनीय अपराध है।
3. बंगारम के अतिरिक्त अन्य किसी द्वीप में बिना अनुमति जाना मना है।
4. अपने साथ किसी प्रकार के नशीले पदार्थ न ले जाएं। ऐसे करना दंडनीय अपराध है।
5. निर्वस्त्र तैरना अथवा सन बाथ लेना मना है।
6. खेल प्राधिकरण की अनुमति और सुरक्षा के बिना अपने लैगून से बाहर जाना खतरनाक हो सकता है।
7. नारियल के पेड़ निजी संपत्ति है। बिना अनुमति नारियल तोड़ना चोरी के अंतर्गत आएगा।
चमोली, रानीखेत तहसील
चमोली, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नगला हशा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
नेमिचन्द्र जैन
नेमिचन्द्र जैन (16 अगस्त 1919 -- 24 मार्च 2005) हिन्दी के सुप्रसिद्ध कवि, समालोचक, नाट्य-समीक्षक, पत्रकार, अनुवादक, शिक्षक थे। वे भारत की स्वतंत्रता के संघर्ष में भी शामिल हुए थे। ये नटरंग प्रतिष्ठान के अध्यक्ष थे। वे 1959-76 राष्ट्रीय नाट्य विद्यालय में वरिष्ठ प्राध्यापक, 1976-82 जवाहरलाल नेरूह विश्वविद्यालय के कला अनुशीलन केन्द्र के फैलो एवं प्रभारी रहे। अंग्रेजी दैनिक ‘स्टेट्समैन’ के नाट्य-समीक्षक, ‘दिनमान’ तथा ‘नवभारत टाइम्स’ के स्तम्भकार एवं रंगमंच की विख्यात पत्रिका ‘नटरंग’ से संस्थापक संपादक रहे। नाट्य विशेषज्ञ के रूप में रूप, अमरीका, इंगलैंड, पश्चिम एवं पूर्वी जर्मनी, फ्रांस, यूगोस्लाविया, चेकोस्लोवाकिया, पौलेंड आदि देशों की यात्रा की।
जीवन परिचय
अंग्रेज़ी में एम. ए. की उपाधि प्राप्त करने के वाद वे देश के स्वतंत्रता संग्राम में भी शामिल हुए थे। जीवन के सघर्ष में रास्ता चुनकर उन्होंने पिता की व्यापारिक विरासत को सँभालने से इंकार किया और शुजालपुर (उज्जैन) स्थित ‘शारदा शिक्षा सदन’ में नारायण विष्णु जोशी तथा गजानन माधव ‘मुक्तिबोध’ के साथ अध्यापन कार्य किया। उसी विद्यालय में, अध्यापन करते ‘मुक्तिबोध’ को उन्होंने मार्क्सवाद की ओर प्रेरित किया, जो उस समय तक दार्शनिक किस्म के लेखक थे। वहां से निकलकर वे कलकत्ता गये, जहाँ वे वामपंथी साप्ताहिक 'स्वाधीनता' से जुड़े। इसी दौरान 1944 में 'तार सप्तक' का प्रकाशन हुआ, जिसमें उनकी महत्वपूर्ण भूमिका थी।
संगीत नाटक अकादमी के सहायक सचिव और कार्यकारी सचिव का दायित्व सँभालने के बाद उसकी एक इकाई के रूप में स्थापित होनेवाले राष्ट्रीय नाट्य विद्यालय को व्यवस्था देने में उनका महत्वपूर्ण योगदान है। वहाँ से सेवानिवृत्ति के बाद वे कला अनुशीलन केन्द्र, जवाहरलाल नेहरू विश्वविद्यालय में फ़ेलो भी रहे। 1965 से निकलनेवाली रंगमंच की त्रैमासिकी 'नटरंग' के ख्यात संपादक नेमिचंद्र जैन ने जहां रंगदर्शन भारतीय नाट्य परपंरा रंगकर्म की भाषा और तीसरा पाठ जैसी कृतियों के माध्यम से नाट्यालाचन की सैद्धांतिकी निर्मित की, वहीं 'अधूरे साक्षात्कार' और जनान्तिक पुस्तकों के माध्यम से हिन्दी की औपन्यासिक आलोचना को व्यवस्था दी। 'बदलते परिप्रेक्ष्य', 'दृश्य-अदृश्य' जैसी पुस्तकें उनके गहरे सांस्कृतिक विमर्श की परिचायक हैं तो 'मेरे साक्षात्कार' उनके संघर्षों तथा उनके निर्द्वन्द्व विचारों का प्रामाणिक साक्ष्य है।
लंबी जीवन-यात्रा के दौरान अपने कार्यों में अन्यता सिद्ध करनेवाले नेमिचंद्र जैन को भारत के राष्ट्रपति की ओर से पद्मश्री अलंकरण, संगीत नाटक अकादमी द्वारा राष्ट्रीय सम्मान तथा दिल्ली हिन्दी अकादमी के शलाका सम्मान से विभूषित किया गया था।
इनकी प्रमुख पुस्तकों में अधूरे साक्षात्कार, रंगदर्शन, जनान्तिक, बदलते परिप्रेक्ष्य, रंग-परंपरा, दृश्य-अदृश्य, भारतीय नाट्य-परंपरा प्रमुख आलोचना पुस्तके हैं। इन्होंने 'मुक्तबोध रचनावली' एवं 'मोहन राकेश के संपूर्ण नाटक' नामक पुस्तकों का संपादन कार्य भी किया।
राही बदल गये (1985 फ़िल्म)
राही बदल गये 1985 में बनी हिन्दी भाषा की फ़िल्म है।
इंटेल का 8085
8085 इंटेल द्वारा विकसित 8-बिट का प्रसिद्ध माइक्रोप्रोसेसर है। यह सन् 1976 में आया था। यह माइक्रोप्रोसेसर बहुत लोकप्रिय हुआ। आज भी बहुत से कॉलेजों में माइक्रोप्रोसेसर की आरम्भिक जानकारी देने के उद्देश्य से इसके बारे में पढ़ाया जाता है। इसका पूर्ववर्ती 8080 माइक्रोप्रोसेसर और यह प्रोसेसर CP/M प्रचालन तंत्र से काम करने वाले कम्प्युटरों में उपयोग किये जाते थे। i8085 का उपयोग बाद में माइक्रोकंट्रोलर की तरह से भी हुआ क्योंकि इसके प्रयोग से कम अवयवों (आईसी आदि) को जोड़कर काम चल जाता था। जिलॉग Z80 नामक प्रोसेसर के आने पर स्थिति में बदलाव हुआ और अब इसका (Z80) उपयोग कम्प्युटरों में होने लगा और 8085 का कम्प्युटरों के लिये उपयोग बहुत कम हो गया। किन्तु अन्य कार्यों के लिये इसका उपयोग बहुत दिनों तक जारी रहा।
कंट्रोलर के रूप में 8085 का जीवनकाल दीर्घ रहा।
इन्सट्र्क्सन सेट
इसके सभी इन्सट्रक्शनों को निम्नलिखित प्रकार से विभाजित किया जा सकता है-
उपर्युक्त में से कुछ एक बाइट वाली इन्सट्र्क्सन हैं, कुछ दो बाइट वाली इन्सट्र्क्सन हैं और कुछ तीन बाइट वाली।
बाहरी कड़ियाँ
डेटाशीट
2017 मैनचेस्टर एरेना बमबारी
22 मई 2017 को आंतकी संगठन इस्लामिक स्टेट (आईएसआईएस) ने ब्रिटेन के मैनचेस्टर में अमेरिकी पॉप स्टार एरियाना ग्रैंडे के म्यूजिक कंसर्ट को निशाना बनाया और हमलावर ने खुद को उड़ा लिया था जिसमें 22 लोगो की मौत हो गई और 59 से ज्यादा घायल हो गए थे। हमला स्थानिया समय के अनुसार रात लगभग साढ़े 10 बजे हुआ। तब भारत में सुबह के तीन बज रहे थे जिसकी जिम्मेदारी आंतकी संगठन आईएसआईएस ने ली थी।
हमला
घटना ब्रिटेन के मैनचेस्टर स्थित उस इंडोर स्टेडियम में हुई जहा एरियाना ग्रैंडे का कंसर्ट चल रहा था। स्टेडियम में घटना के समय 21 हजार लोग मौजूद थे लेकिन जैसे ही कंसर्ट समाप्त हुआ तभी हमलावर ने खुद को उड़ा लिया।
हमलावर
आत्मघाती हमलावर 22 वर्षीय सलमान आब्दी के रूप में पहचान की गई उसके माता पिता लीबिया के पूर्व तानाशाह मुअम्मर गद्दाफी के शासन काल में भाग कर ब्रिटेन आए थे।
१९६२ यूरोपीय कप फाइनल
१९६२ यूरोपीय कप फाइनल में आयोजित एक फुटबॉल मैच था ओलंपिक स्टेडियम, एम्स्टर्डम, 2 मई 1962 पर, यह एसएल के बीच खेला गया था बेनफिका और रियल मैड्रिड. बेनफिका के लिए दूसरी बार यूरोपीय कप जीतने के लिए, अपने विरोधियों को 5-3 से हरा दिया।
एंडोस्कोपी (गुहांतदर्शन)
एंडोस्कोप (गुहांतदर्शी) का अर्थ है अन्दर देखना, और खासतौर पर इसका अर्थ होता है चिकित्सीय कारण से एंडोस्कोप की मदद से शरीर के अन्दर देखना। एंडोस्कोप  एक ऐसा उपकरण है, जिसका प्रयोग शरीर के खोखले अंग अथवा छिद्रों के अन्दर जाँच करने के लिए किया जाता है। अन्य चिकित्सीय चित्रण उपकरणों (medical imaging devices) के विपरीत एंडोस्कोप को सीधे ही शरीर के अंग में डाला जाता है। एंडोस्कोपी (Endoscopy), ऐसी तकनीकी परिस्थितियों, जिनमें प्रत्यक्ष दृष्टि-रेखा अवलोकन व्यावहारिक न हो, में बोरस्कोप (Borescope) के प्रयोग को भी उल्लेखित कर सकती है।
घटक
एक एंडोस्कोप निम्नलिखित घटकों से मिलकर बना हो सकता है:
उपयोग
एंडोस्कोपी के अंतर्गत शामिल हो सकते हैं:
आरंभ
पहले एंडोस्कोप का आविष्कार, 1806 में फिलिप बोज़िनी (Philip Bozzini) द्वारा मानव शरीर की नलियों और गर्तों की जांच के लिए उनके द्वारा प्रस्तुत किये गये "लिचट्लीटर (Lichtleiter)" (प्रकाश संचालक) के विकास के साथ हुआ था। हालांकि विएना मेडिकल सोसाइटी (Vienna Medical Society) ने ऐसी जिज्ञासा को अस्वीकृत कर दिया। 1822 में मैकिनेक आइलैंड, मिशिगन के एक सैन्य शल्य-चिकित्सक विलियम ब्यूमोन्ट (William Beaumont) द्वारा पहला एंडोस्कोप विकसित किया गया। एंडोस्कोपी में सुधार की दिशा में पहला बड़ा कदम इसमें विद्युतीय प्रकाश का इस्तेमाल था। ऐसे शुरुआती प्रकाश स्रोत बाहरी थे। बाद में छोटे बल्ब उपलब्ध हुए जिनसे आंतरिक प्रकाश की प्राप्ति संभव हुई, उदाहरण के लिए 1908 में चार्ल्स डेविड (Charles David) द्वारा विकसित हिस्टेरोस्कोप (hysteroscope) में। हेंस क्रिश्चियन जैकोबियस (Hans Christian Jacobaeus) को लेपैरोस्कोपी (laparoscopy) (1912) और थोरैकोस्कोपी (thoracoscopy) (1910) की मदद से आमाशय तथा सीने की आरंभिक एंडोस्कोपिक खोज का श्रेय दिया जाता है । हेंज कॉक (Heinz Kalk) द्वारा 1930 के दशक में लेपैरोस्कोपी का इस्तेमाल यकृत और पित्ताशय के निदान में किया गया था। 1937 में होप ने एक्टॉपिक प्रेगनेंसी का निदान करने में लेपैरोस्कोपी के इस्तेमाल की जानकारी दी। 1944 में रॉल पाल्मर (Raoul Palmer) ने अपने रोगियों को अमाशय के गैसियस डिस्टेंसन के बाद ट्रेंडेलेनबर्ग पोज़िशन में रखा और इस प्रकार गाइनेकॉलॉजिक लेपैरोस्कोपी को विश्वसनीय रूप से कर पाने में सफल रहे।
स्टोर्ज
कार्ल स्टोर्ज (Karl Storz) ने ईएनटी (ENT) विशेषज्ञों के लिए 1945 में उपकरण बनाने शुरू किए। उनका इरादा ऐसा उपकरण विकसित करने का था, जिसकी मदद से चिकित्सक मानव शरीर के अन्दर देख सकने में सफल हो सके। द्वितीय विश्व युद्ध के अंत में उपलब्ध तकनीक अब भी बहुत ही साधारण थी। मानव शरीर के अन्दरूनी भाग के परीक्षण के अंतर्गत आने वाला क्षेत्र मिनिएचर इलेक्ट्रिक लैम्प द्वारा प्रकाशित किया जाता था। इस बात के प्रयास किए गए कि एंडोस्कोपिक ट्यूब के जरिए बाहरी स्रोत से शरीर के अन्दर प्रकाश को परावर्तित किया जा सके। कार्ल स्टोर्ज (Karl Storz) ने एक योजना को अपनाया: उन्होंने शरीर के अन्दर उपकरण के जरिए बहुत ही चमकीली, लेकिन ठंडी, रोशनी डालने का प्रयास किया, जिससे शरीर के अन्दर बेहतरीन दृश्यता प्राप्त हो और साथ ही चित्र प्रसारण के जरिए वस्तुनिष्ठ दस्तावेजीकरण संभव हो सके। आने वाले समय के लिए मार्गदर्शक के रूप में अपने 400 से अधिक रोगियों और कार्यक्षम नमूने के साथ कार्ल स्टोर्ज ने एंडोस्कोपी के विकास की दिशा में महत्वपूर्ण भूमिका निभाई। हालांकि वे हैरॉल्ड हॉपकिंस (Harold Hopkins) थे जिन्होंने अपनी इंजीनियरिंग प्रतिभा और दृष्टि के साथ-साथ ऑप्टिकल डिजाइनर के कार्य द्वारा मेडिकल ऑप्टिक्स के क्षेत्र में आखिरकार क्रांति पैदा कर दी।
फाइबर ऑप्टिक्स
1950 के दशक की शुरुआती दौर में हैरॉल्ड हॉपकिंस ने एक “फाइब्रोस्कोप” (चित्र को ट्रांसमिट करने में सक्षम लचीले ग्लास फाइबरों का एक कोहेरेंट बंडल) का निर्माण किया, जो चिकित्सा और उद्योग, दोनों ही क्षेत्रों में उपयोगी साबित हुआ। इन फाइबरों पर होने वाले बाद के शोध और विकास से चित्र की गुणवत्ता में और भी सुधार आए। आने वाले दिनों में नए विकास के अंतर्गत शामिल हुए एक शक्तिशाली बाह्य स्रोत से वस्तु के छोर तक प्रकाश के पहुंचने के लिए अतिरिक्त फाइबरों का इस्तेमाल – जिससे उच्चस्तरीय पूर्ण वर्णक्रम चमक (full spectrum illumination) की प्राप्ति संभव हुई, जिसकी आवश्यकता चित्र की बारीकियों को देखने और रंगीन फोटोग्राफी के लिए होती है। (पहले वाले तरीके में, जिसमें एंडोस्कोप के सिरे पर एक छोटा-सा फिलामेंट लैम्प होता था, मध्यम लाल रोशनी में अथवा रोगी के आंतरिक अंग के जलने के जोखिम के साथ लाइट आउटपुट को बढ़ाकर देखने का ही विकल्प बचता था।) ऑप्टिकल क्षेत्र में होने वाले विकास के साथ ही यह क्षमता विकसित हुई, जिसमें एंडोस्कोपिस्ट के हाथों में स्थित नियंत्रण द्वारा टिप को “संचालित” करना संभव हुआ और साथ ही एंडोस्कोप के अन्दर लगे शल्य-चिकित्सा उपकरण को रिमोट के जरिए संचालित करने की दिशा में भी नई सुविधाएं हासिल हुईं। यह उस शल्य-चिकित्सा की शुरुआत थी, जिसे हम आज की-होल सर्जरी (kew-hole surgery) के नाम से जानते हैं। पुर्तगाल के फर्नैंडो एल्वेस मार्टिन्स (Fernando Alves Martins) ने प्रथम फाइबर ऑप्टिक्स एंडोस्कोप का आविष्कार किया (1963/64)।
रॉड लेंस एंडोस्कोप
हालांकि, फाइब्रोस्कोप की चित्र गुणवत्ता की भौतिक सीमाएं थीं। आधुनिक शब्दावली में 50,000 फाइबर का एक बंडल प्रभावशाली रूप में केवल 50,000 पिक्सल का चित्र ही देता है, इसके अलावा इस्तेमाल में लगातार परिवर्तन के कारण फाइबर टूटते हैं और इस प्रकार धीरे-धीरे पिक्सल कम हो जाते हैं। अंततः इतनी क्षति हो जाती है कि समूचे बंडल को बदलने (बहुत अधिक खर्च पर) की आवश्यकता होती है। हॉपकिंस (Hopkins) ने महसूस किया कि किसी अगले ऑप्टिकल सुधार के लिए एक अलग विधि की आवश्यकता होगी। पूर्व के सख्त एंडोस्कोप में काफी कम लाइट ट्रांसमिटेंस तथा कमजोर इमेज क्वालिटी की समस्या थी। सर्जिकल कार्यों के लिए शल्य-चिकित्सा के औजारों और इल्युमिनेशन सिस्टम को एंडोस्कोप ट्यूब से होकर गुजारने (मानव शरीर के द्वारा यह स्वयं भी अपने आयामों में सीमित होता है) की आवश्यकता के कारण इमेजिंग ऑप्टिक्स के लिए कोई खास गुंजाइश नहीं थी। पारंपरिक प्रणाली के छोटे लेंस को सहायक रिंग की जरूरत थी, जो लेंस के एक बड़े भाग को अधिग्रहित करता था; जिन्हें निर्मित करना और एक साथ रखना काफी कठिन था, साथ ही ऑप्टिकल रूप से वे नाकाम भी थे। हॉपकिंस (Hopkins) ने जो परिष्कृत निदान प्रस्तुत किया (1960 के उत्तरार्ध में), वह था ‘लिटल लेंस’ के बीच के स्थान को ग्लास रॉड से भर देना। ये ठीक-ठीक एंडोस्कोप ट्यूब में फिट हो जाते थे, जिससे वे स्व-संरेखी बन गए तथा उन्हें ‘लिटल लेंस’ को पूरी तरह से वितरित करने के लिए किसी समर्थन की आवश्यकता नहीं रही। रॉड-लेंस को संचालित और इस्तेमाल करना काफी आसान था और इसने अधिकतम उपलब्ध व्यास का उपयोग किया। सही वक्रता, रॉड के सिरों पर कोटिंग तथा कांच के प्रकार के अधिकतम विकल्पों, जो हॉपकिंस (Hopkins) द्वारा आंकलित तथा उल्लेखित थे, के साथ चित्र की गुणवत्ता को 1 मि॰मी॰ व्यास वाली नली में रूपांतरित कर दिया गया। ऐसे छोटे व्यास वाले उच्च गुणवत्ता युक्त ‘टेलीस्कोप’ के साथ टूल तथा इल्युमिनेश सिस्टम को आसानी से एक बाहरी ट्यूब के भीतर रखा जा सका। एक बार फिर कार्ल स्टोर्ज (Karl Storz) ने ही दो व्यक्तियों के बीच के लंबे रचनात्मक सहयोग के रूप में पहले-पहल इन नए एंडोस्कोपों का निर्माण किया। यद्यपि शरीर के कुछ क्षेत्र ऐसे हैं, जिन्हें हमेशा के लिए फ्लेक्सिबल एंडोस्कोप (प्रमुख रूप से गैस्ट्रोइंटेस्टाइनल ट्रैक्ट में) की ही आवश्यकता होगी, सख्त रॉड-लेंस एंडोस्कोपों के ऐसे अपवादात्मक प्रदर्शन रहे हैं कि आज के समय में भी ये एक पसंदीदा उपकरण हैं और वास्तव में आधुनिक की-होल सर्जरी की सफलता में सक्षम कारक रहे हैं। (हैरॉल्ड हॉपकिंस को मेडिकल-ऑप्टिक की इस नई खोज के लिए दुनिया भर के चिकित्सा समुदाय द्वारा मान्यता प्रदान की गई और सम्मानित किया गया। वर्ष 1984 में जब उन्हें रॉयल सोसाइटी (Royal Society) द्वारा रमफोर्ड मेडल (Rumford Medal) से सम्मानित किया गया, तो प्रशस्तिपत्र के अधिकांश हिस्से में इस उपलब्धि की ही चर्चा थी।
विसंक्रमण: फाइबर एंडोस्कोप का एक बड़ा महत्व उपयुक्त समय में इसका विसंक्रमण है। पहले विसंक्रमण उपकरण का निर्माण एस.ई. मेडरर (S.E.Miederer) ने वर्ष 1976 में बॉन/जर्मनी विश्वविद्यालय में किया।
नई प्रगति
कैप्स्यूल एंडोस्कोपी
रोबोटिक सिस्टम के अनुप्रयोग से टेलीसर्जरी का प्रारंभ हुआ, जिसमें सर्जन रोगी को बिना छुए किसी स्थान से बैठकर सर्जरी कर सकता है। पहली ट्रांसअटलांटिक सर्जरी को लिंडबर्ग ऑपरेशन (Lindbergh Operation) का नाम दिया गया।Pk
चक्रायुध
चक्रायुध प्राचीन भारत के कन्नौज राज्य का शासक था। संभवतः उसने आठवीं शताब्दी के अंतिम दो दशकों में शासन किया था। ७८३ ई के बाद किसी समय, जब कन्नौज, राष्ट्रकूट, गुर्जर-प्रतिहार राजपूत राजवंश और पाल वंश नरेशों के त्रिकोणयुद्ध का केंद्र था, चक्रायुध को कन्नौज का सिंहासन प्राप्त हुआ। कुछ विद्वान् अन्य प्रमाणों से ज्ञात वज्रायुध और इंद्रायुध नामक नरेशों के आधार पर एक आयुध वंश की कल्पना करते हें और चक्रायुध को उसका अंतिम शासक मानते हैं।
ऐतिहासिक उल्लेख
भागलपुर के एक अभिलेख से ज्ञात होता है कि पालवंशीय सम्राट् धर्मपाल ने इंद्रराज को, जो संभवत: इंद्रायुध था, पराजित कर महोदय (कन्नौज) का राज्य चक्रायुध को दे दिया। अभिलेख से यह ध्वनित होता है कि चक्रायुध इंद्रराज का संबंधी, संभवत: पुत्र था। इंद्रायुध शायद पालों के शुत्रु प्रतिहारनरेश वत्सराज के प्रभाव अथवा अधीनता में था। लखीमपुर के अभिलेख में धर्मपाल के द्वारा कान्यकुब्ज के सिंहासन पर संभवत: चक्रायुध के ही राज्याभिषेक का वर्णन है। उस अवसर पर कई देशों के नरेशों की उपस्थिति का उल्लेख है। उस काल के इतिहास में चक्रायुध का कोई गौरवपूर्ण स्थान नहीं है। उसका व्यक्तित्व अशक्त और पराश्रित सामंत का है। शीघ्र ही प्रतिहारनरेश नागभट्ट द्वितीय ने 'दूसरों पर आश्रय के कारण व्यक्त नीच प्रवृत्ति' के चक्रायुध को पराजित कर कन्नौज पर अधिकार कर लिया। धर्मपाल ने चक्रायुध के पक्ष में नागभट्ट का विरोध किया, किंतु नागभट्ट विजयी हुआ। नागभट्ट के दुर्भाग्य से इसी समय राष्ट्रकूटनरेश गोविंद तृतीय ने उत्तरी भारत पर आक्रमण किया। धर्मपाल और चक्रायुध स्वयमेव उपनत हो गए। आक्रमण के फलस्वरूप प्रतिहार साम्राज्य कुछ समय के लिये अशक्त हो गया तथा धर्मपाल और देवपाल ने पालों का प्रभुत्व स्थापित किया। किंतु इस संघर्ष के बाद चक्रायुध इतिहास के रंगमंच से लुप्त हो गया। उसके वंशजों के विषय में हमें कोई भी उल्लेख नहीं मिलता।
अनिल
हिन्दू धर्म अनुसार ये वायु के देवता हैं।
कमरपुर गाँव, बड़हिया (लखीसराय)
}
देवीखाल, सल्ट तहसील
देवीखाल, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
तिहरा दुहराव (शतरंज)
तिहरा दुहराव (Threefold repetition) शतरंज में प्रचलित नियम है जिसमें एक ही स्थान और चाल को तीन बार दुहराए जाने पर खेल के अनिर्णित होने का प्रावधान है। इसे स्थान दुहराव भी कहा जाता है। इसके पीछे की धारणा यह है कि यदि लगातार तीन बार समान स्थिति बनती है और समान चाल चला जाता है तो यह खेल में आए गतिरोध का संकेतक है। इसलिए ऐसा होने पर खिलाड़ी खेल को अनिर्णित घोषित करने की माँग कर सकता है। अनुचित दावा करने पर धारा 12.6 के तहत खिलाड़ी को दंडित भी किया जा सकता है जो कि प्रतिद्वंद्वी का ध्यान भंग करने के लिए किए गए किसी भी प्रयास को रोकता है। अगर दावा गलत भी है तो ड्रॉ करने के प्रस्ताव को प्रतिद्वंद्वी के स्वीकार करने की स्थिति में मैच ड्रॉ घोषित किया जा सकता है।
५७६आई
५७६आई (रोमन: 576i) एक प्रकार का वीडियो प्रारूप है जो उन देशों में प्रयुक्त होता है जहां पहले पैल (PAL) या सीकैम (SECAM) उपयोग में था। यह इन मानकों का अंकीय (डिजिटल) संस्करण है।
इस मोड में छवियों का ऊर्ध्वाधर विभेदन (वर्टिकल रिज़ोल्यूशन) है। क्षैतिज विभेदन आमतौर पर ७२० या ७६८ पिक्सलों का होता है। आई (i) अन्तर्गथित (इंटरलेस्ड) के लिए है, जिसका अर्थ है कि प्रत्येक छवि का संचरण दो डेलबिल्डर के रूप में किया जाता है। फिर इनका विलय कर परदे पर छवि बनाने के लिए किया जाता है।
नगला जटनी, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
स्टैफर्ड क्रिप्स
सर रिचर्ड स्टैफर्ड क्रिप्स (Sir Richard Stafford Cripps; 24 अप्रैल 1889 – 21 अप्रैल 1952) लेबर पार्टी के ब्रितानी राजनेता, बैरीस्टर एवं राजनयिक थे। उन्हें ऑर्डर ऑफ चैम्पियन्स ऑनर (सीएच), क्वीन्स काउंसल (क्यूसी), फेलोशिप ऑफ़ रॉयल सोसाइटी (एफआरएस) जैसे सम्मान प्राप्त थे।
बाहरी कड़ियाँ
रिचर्ड स्टैफ़ोर्ड क्रिप्स, सीएच, क्यूसी, एफआरएस बीसवीं सदी के एक ब्रिटिश लेबर राजनेता थे। पृष्ठभूमि के धनी बैरिस्टर, उन्होंने पहली बार 1931 में उप-चुनाव में संसद में प्रवेश किया, और उस शरद ऋतु के आम चुनाव में अपनी सीट बरकरार रखने के लिए मुट्ठी भर लेबर फ्रंटबेंचरों में से एक थे
गंगवा (1984 फ़िल्म)
गंगवा १९८४ में बनी हिन्दी भाषा की फ़िल्म है।
ईव रिमर
ईवा मैरियन "ईव" रिमर BEM (3 अप्रैल 1937 - 23 नवंबर 1996) का जन्म न्यूजीलैंड के वांगानुई में ईवा मैरियन डेविस में हुआ था और वह न्यूजीलैंड की एथलीट थीं। वह अंतरराष्ट्रीय खेल आयोजनों में एथलेटिक्स और तैराकी के लिए - 22 स्वर्ण पदक सहित - 32 पदक जीतकर, न्यूजीलैंड की सबसे बड़ी पैराप्लेजिक एथलीटों में से एक बन गई। छोटे से ग्रामीण शहर एडगेकुम्बे में पली-बढ़ी, ईव एक प्रतिभाशाली युवा एथलीट थी। जैसा कि हव्वा ने अपनी जीवनी में कहा है "अकेले प्राकृतिक क्षमता पर, मैंने कई वर्षों तक स्कूल की लंबी कूद का रिकॉर्ड कायम रखा"। यह उसकी खराब शैक्षणिक साख के लिए बना। जैसे ही वह काफी बूढ़ी हुई उसने स्कूल छोड़ दिया। 1952 में पंद्रह साल की उम्र में, हव्वा को कमर से नीचे लकवा मार गया था, जब वह एक अंधेरी गीली रात में दुर्घटनाग्रस्त हो गई थी। इस जीवन बदलने वाले अनुभव ने ईव रिमर को दुनिया के सर्वश्रेष्ठ एथलीटों में से एक बनने से नहीं रोका। वह शॉट पुट, भाला, पेंटाथलॉन, डिस्कस, तैराकी और तीरंदाजी में बहु-पदक विजेता बनीं, 1973 में उन्हें ब्रिटिश एम्पायर मेडल मिला।
उनके निजी जीवन में भी यही जज्बा दिखाया गया था। उसने केल्विन स्टेनली (केल) रिमर, एक रेडियो इंजीनियर से शादी की, और कहा जाने के बावजूद कि वह शायद कभी गर्भ धारण नहीं कर पाएगी, उसने दो स्वस्थ लड़कियों को जन्म दिया। ईव रिमर को तब से विकलांग और सक्षम लोगों के लिए एक प्रेरणा माना जाता है। वह पूरे न्यूजीलैंड में लकवाग्रस्त संगठनों के साथ सक्रिय रूप से शामिल थी। उसने दुनिया भर में कई पैरापेलिक्स को यह विश्वास करने की क्षमता दी कि वे कुछ भी हासिल कर सकते हैं जो वे चाहते थे। ''यह समझ है कि विकलांग लोग सहानुभूति चाहते हैं, सहानुभूति नहीं। विकलांग लोग सामान्य लोग होते हैं जो सामान्य खेल सकते हैं जीवन में हिस्सा। अगर मैं यह संदेश सिर्फ कुछ लोगों तक पहुँचा हूँ, तो मैं कुछ योगदान दिया है'''
अभ्यावेदन
ईव रिमर पैरालिंपिक में न्यूजीलैंड का प्रतिनिधित्व करने वाली पहली महिला थीं। वह 1968 के तेल अवीव खेलों में जाने वाली चौदह पुरुषों के साथ एकमात्र महिला थीं और घरेलू पदक लाने वाली एकमात्र महिला थीं। उसने हीडलबर्ग (1972), टोरंटो (1976) और अर्नहेम (1980) में खेलों में न्यूजीलैंड का प्रतिनिधित्व करना जारी रखा, जिसमें कुल 14 पैरालंपिक पदक जीते, जिनमें से 8 स्वर्ण थे। ईव कॉमनवेल्थ पैराप्लेजिक गेम्स और घरेलू प्रतियोगिताओं में भी बहुत सफल रही।